امام حسین علیه السلام ، سعد اوغلویلا بیر توپلانتی یاپماغ ایچین گئجه نین بیر پاییندا عمرو بن قرظه یی الچی دییه سعد اوغلونون یانینا گونده ردی. گئجه نین بیر پایی گئچنده ن صونرا ، سعد اوغلویلا امام حسین علیه السلام ایکی اوردو آراسیندا اوتوروب قونوشتولار ، بوتوپلانتیدا امام حسین علیه السلام سعد اوغلونا دئدی:
« گرچکدن ای عمر اللهدان قورخمورسون منی ئولدورمه غ ایستیرسین؟ من بیلدیغین و تانیدیغین کیمسه نین اوغلویام؟ اولاردان گل واز گئچ و منیمله اول.بو ایشله اللها یاخیناشیرسان ، یوخ منی ئولدورمه غینله!
سعد اوغلو دئدی: قورخورام ائویمی ییخه ر لر!
امام دئدی: من سنین ایچین اوندان داها ایی بیر ائو یاپارام.
سعد اوغلو دئدی: قورخورام ییریمی الیمده ن آلالار.
امام دئدی: من سنه حجازدا اوندان داها خبر برکتلی ییر ویره ره م.
سعد اوغلو دئدی: قورخورام ابن زیاد کوفه ده آرواد اوشاغیمی اولدوره ر.
امام حسین علیه السلام عمر بن سعدته ن ال یاخا یاندان صونرا دئدی: الله سنی یاتاغیندا ئولدورسون!
azb_Arab azb_Arab azb_Arab azb_Arab azb_Arab azb_Arab azb_Arab azb_Arab